**ETIKAI KÓDEX**

**A Magyar Értékes Hulladék Hasznosítók Közhasznú Egyesülete tagjai részére**

**I.**

**Az ETIKAI KÓDEX célja**

A Magyar Értékes Hulladék Hasznosítók Közhasznú Egyesületeönkéntes tagságon alapuló, közérdekű célok érdekében tevékenykedő, országos jellegű társadalmi szervezet, mely céljait, működésének és szervezetének alapvető szabályait Alapszabályában rögzítette.

Az ETIKAI KÓDEX megalkotásának és elfogadásának célja, hogy az egyesület tagjainak segítséget nyújtson az egyesületi munkában való részvételhez, ezen belül is az egyesület környezetvédelemmel, hulladék-gazdálkodással és hasznosítással összefüggő előnyös és kívánatos társadalmi szemlélet és társadalmi környezet formálásában.

Az ETIKAI KÓDEX a tagjai számára olyan magatartási mintákat ad és olyan elvárásokat fogalmaz meg, melyek a tagok önkéntes belátásán és követésén, s nem kényszerítő erőn alapulnak.

Ugyanakkor az ETIKAI KÓDEX az egyesület közhasznú és nyílt jellegét kihangsúlyozva is csak azon természetes személyeket és gazdálkodó szervezeteket várja tagjai sorába, akik ezen magatartási szabályokat elfogadják, alkalmazzák, továbbá egyesületi tevékenységük valamint a gazdasági és közéletben való részvételük során is ennek megfelelő magatartást tanúsítanak, és tartózkodnak a közhasznú célok megvalósítását sértő cselekvésektől, mulasztásoktól.

**II.**

**Általános magatartási elvek**

* A tag egyesületi tevékenysége során köteles az egyesület Alapszabályában meghatározott kötelezettségeit betartani az egyesületi életben, továbbá az üzleti életben és társadalmi-közéleti kapcsolataiban olyan magatartást tanúsítani, mellyel elősegíti az egyesületi célkitűzések megvalósítását, ezen belül a hulladékgazdálkodással és környezetvédelemmel kapcsolatos közmegítélés pozitív irányú változtatását.

A tag ennek érdekében köteles fokozottan ügyelni arra, hogy jogkövető magatartást tanúsítson, lehetőség szerint határolódjon el minden olyan cselekvéstől, mely alkalmas lehet a hulladékgazdálkodás és környezetvédelem szakmai, társadalmi szerepének csökkentésére vagy elősegítheti a szakma negatív megítélésének kialakulását.

* A tag fokozottan köteles ügyelni a környezetvédelmi szabályok betartására, lehetőségei szerint köteles részt venni a korszerű eljárások, módszerek alkalmazásában, elterjesztésében, népszerűsítésében, kutatások, fejlesztések támogatásában.
* A tag köteles szakmai ismereteit rendszeresen bővíteni, gazdálkodó szervezetek esetében a tagok, alkalmazottak szakmai képzését, továbbképzését az anyagi lehetőségeinek függvényében támogatni.
* A tag az egyesületi tevékenység során megszerzett ismereteket, információkat a saját tevékenysége fejlesztésére felhasználhatja, hasznosíthatja, azonban azokkal társadalmilag elítélhető módon, mások rovására vagy jogtalan előnyök szerzése érdekében nem élhet vissza.
* A tag más egyesületi tagokkal akár az egyesületen belül, akár azon kívül közösen szervezett akciók, programok stb. során köteles tiszteletben tartani mások önállóságát, vélemény–nyilvánítási szabadságát.
* A tag a megfelelő más szakmai, társadalmi fórumokon utalhat egyesületi tagságára.

**III.**

**Részvétel az egyesület munkájában**

* A tag nem szolgálhat megtévesztő adatokkal tagsági viszonyát illetően, az ezzel kapcsolatos nyilatkozatot belépésekor, illetve az Elnökség ez irányú felkérésére köteles a valóságnak megfelelő tartalommal kitölteni.
* A rendes tag köteles aktívan részt venni az egyesület tevékenységében, az általa választott szakosztály (ok) munkájában.
* A rendes tag köteles az egyesületen kívül is az egyesület tevékenységét oly módon is népszerűsíteni, hogy az alkalmas legyen a szakma és az egyesületi célkitűzések társadalmi presztízsének emelésére; ennek során új tagokat toborozhat.
* A rendes tag lehetőségei szerint köteles részt venni az egyesület által szervezett programokon, kiállításokon, konferenciákon, akciókban.
* A rendes tag köteles az egyesület által a nyilvánosság részére szerkesztett kiadványok terjesztésében és népszerűsítésében részt venni.
* A rendes tag a tagdíjat a közgyűlés (küldöttgyűlés) által megállapított szabályok alapján pontosan köteles fizetni, a tagdíj besoroláshoz szükséges adatokat az egyesület által elfogadott határozat szerint köteles megadni.
* A rendes tag a tagdíjon túlmenően anyagilag alkalmanként vagy rendszeresen is támogathatja az egyesületet.
* A rendes tag mások érdekeinek sérelme nélkül felhasználhatja egyéb társadalmi kapcsolatait az egyesületi célkitűzések megvalósítása érdekében.
* A Hírlevelek információit csak saját üzletvitelében hasznosíthatja.
* A Tagság fejlesztése érdekében a területén, illetve üzleti körében működő vállalkozásokat integrálja az Egyesületbe.
* Pártoló tag az egyesület tevékenységét köteles oly módon segíteni, hogy az által egyesület elismertsége, szakmai képességének színvonala emelkedjen
* Pártoló tag az egyesület részére nyújtott támogatásának meghatározhatja célját, felhasználási területét működési költségek levonását követően
* Pártoló tag felkérheti az egyesületet széleskörű társadalmi felelősség vállalási programok kidolgozására azoknak megvalósítására
* Pártoló tag dönthet az egyesület anonim támogatásáról, ebben az esetben az egyesület elnöksége köteles ezt elfogadni és bizalmasan a tagok számára sem ismerten módon kezelni ezt a kapcsolatát szervezetüknek
* Tiszteletbeli tag, személyével és társadalmi elismertségével segíti az egyesület munkáját

**IV.**

**Gazdálkodó szervezetek külön kötelezettségei**

* Gazdasági tevékenységét a jogszabályban előírt feltételek betartása mellett gyakorolja.
* Költségvetéssel, egyéb hatóságokkal szembeni fizetési kötelezettségének határidőben eleget tesz.
* Nem vásárol gyanús eredetű anyagot.
* Minőségbiztosításra törekszik (ISO 9002 és ISO 14000).
* Képviseleti joggal rendelkező személyeket jelöl ki az Egyesület szerveiben való részvételre.
* Levélpapírján, cégtáblán egyéb kommunikációs eszközön használja a MEHKE emblémáját.

**V.**

**Az Egyesület támogatása tagjai tevékenységének**

* Egyes tag gazdasági tevékenységének segítését az egyesület más tagok, nem tagok részére történő kiajánlásával valósítja meg
* Az egyesület lehetőséget teremt a tagok megoldási javaslatok kidolgozására való felkérésen keresztül, hogy egyes tagok tevékenységével megegyező területen új szolgáltatást, tevékenységet tudjon létesíteni
* Az egyesület előnyben részesíti azon tagot, aki egy-egy új területen az egyesület tevékenységét segítő megoldást, tevékenységet kiszolgáló rendszert dolgoz ki, és abban ezáltal egyedülállóvá válik
* Az egyesület nem tesz tag és tag között különbséget, ezzel szemben segíti a felek egymás tevékenységeinek, szolgáltatásaink együttes elterjesztésében amennyiben a tagok képesek egymással és/vagy egymást kiegészítve összedolgozni a kitűzött cél elérésének érdekében
* Az egyesület elnöksége dönthet mely taggal folytat egyeztetéseket az egyesület tevékenységének kiszolgálására, ellátására vonatkozóan, de és amennyiben egy másik tag szintén képes ellátni azon tevékenységet és még nem kötettett meg a felek közötti megállapodás, akkor az elnökség köteles meghallgatni a másik tag ajánlatát is
* Az egyesület köteles segíteni, előnyben részesíteni azon tagot, aki az egyesület előre menetelét oly módon segíti, hogy a tag saját tevékenységének végzése során az egyesület céljait elérendő területekre megoldási javaslatot, megvalósítást lehetővé tevő konstrukciót készít, térítésmentesen ad át az egyesület részére